It-Tlieta, 17 ta' Settembru 2019 Stqarrija AKL Taħriġ dwar il-governanza u l-Immaniġjar tal-Fondi Pubbliċi għall-Membri Eletti fil-Kunsilli Lokali Għall-ewwel darba, l-Assoċjazzjoni Kunsilli Loklali, b' kollaborazzjoni mad- Diviżjoni għall-Gvern Lokali u l-Uffiċċju tal-Awditue Ġenerali organizzaw taħriġ fil-governanza u l-Immaniġjar tal-Fondi Pubbliċi għall-Presidenti Reġjonali, Sindki u Kunsilliera eletti fl-Elezzjonijiet tal-Kunsilli Lokali f' Mejju 2019. Dan it-taħriġ sar nhar is-Sibt 14 ta' Settembru 2019 ġewwa l-lukanda Dolmen u għalih attendew madwar 180 Membru Elett li ħafna minnhom huma Sindki u Kunsilliera li ġew eletti għall-ewwel darba. Bħala organizzaturi ta' dan it-taħriġ ħadna ħsieb li jkun wieħed ta' l- ogħla livell fejn dawk li jipparteċipaw ser jieħdu l-massimu possibbli tiegħu għaldaqstant, ħdimna biex jiġi mwassal minn Awdituri barranin, rappreżentanti ta' Charterd Institute of Public Finance and Accountantacy (CIPFA). CIPFA huwa kompost minn 14,000 membru li lkoll jaħdmu fil-qasam pubbliku, f' kumpaniji tal-uditjar li jagħmlu moniteraġġ fuq il-finanzi pubbliċi internazzjonalment. Waqt dan it-taħriġ saret referenza għall-bżonn li jkun hemm governanza tajba fil-qasam pubbliku, il-prinċipji li wieħed għandu jħaddan ladarba qed jgħix ħajja pubblika u l-kodiċi tal-etika fost l-oħrajn. Saret ukoll referenza għad-Demokrazija lokali, sfidi u soluzzjonijiet għall-Gven Lokali aktar effettiv. Nemmnu li dan it-taħriġ kien wieħed interessanti mhux biss għall- Kunsilliera ġodda imma wkoll hija għodda utli għal dawk li diġa għandhom esperjenza fil-qasam. Il-workshops li ttellgħu waqt din is-sessjoni taw sitwazzjonijiet reali u għaldaqstant nemmnu li taħriġ bħal dan huwa siwi biex jgħati l-għodda neċessarja għall-ħidma aħjar fil-lokalitajiet tagħna b' risq ir-resident.